**Az előterjesztést megtárgyalta:**

* Kulturális és Sport Bizottság

 ***A határozati javaslatot törvényességi***

 ***szempontból megvizsgáltam:***

 */: Dr. Gaál Róbert :/*

 *jegyző*

**ELŐTERJESZTÉS**

**Szombathely Megyei Jogú Város Közgyűlésének 2013. szeptember 26-i ülésére**

**Javaslat a Savaria Megyei Hatókörű Városi Múzeum általános múzeumigazgató-helyettese kinevezésével kapcsolatos egyetértési jog**

**gyakorlására**

A Savaria Megyei Hatókörű Városi Múzeumban az igazgatóhelyettes kinevezése 2013. július 18. napján lejárt. A közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI. 20.) Korm. rendelet 3. számú melléklete alapján a megyei múzeum igazgatóhelyettese magasabb vezető beosztásnak számít. A rendelet 7. § (1) bekezdése értelmében a közgyűjteményi intézményben magasabb vezető beosztás ellátására pályázatot kell kiírni. A 7. § (9)-(10) bekezdései alapján magasabb vezető megbízásához – amennyiben nem a fenntartó a munkáltatói jogkör gyakorlója – szükséges a fenntartó egyetértése is. A pályázatokat a benyújtási határidőt követően 30 napon belül kell elbírálni.

A közalkalmazottak jogállásáról szóló 1992. évi XXXIII. törvény 20/A. § (6) bekezdése értelmében magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja – a helyi önkormányzati képviselő-testület tagja kivételével – a kinevezési, megbízási jogkör gyakorlója. A kinevezési, megbízási jogkör gyakorlója a bizottság írásban foglalt véleményét mérlegelve a pályázati határidő lejártát követő hatvan napon belül, vagy első ülésén, ha e jogot testület gyakorolja, dönt a közalkalmazotti jogviszony létesítéséről, illetve a vezetői megbízásról.

A Savaria Megyei Hatókörű Városi Múzeum általános múzeumigazgató-helyettesi állás betöltésére a pályázati felhívás 2013. augusztus 9. napján jelent meg Közigazgatási és Igazságügyi Hivatal elektronikus portálján ([www.kozigallas.gov.hu](http://www.kozigallas.gov.hu)). A pályázatok benyújtásának határideje 2013. szeptember 8. napja volt. A szakmai bizottság 2013. szeptember 12. napján hallgatta meg a pályázókat, és alakította ki a véleményét a pályázatokkal kapcsolatban. A szakmai bizottság véleményét és az ezen alapuló javaslatát az intézmény vezetője a Kulturális és Sport Bizottság 2013. szeptember havi ülésén szóban ismertette.

A Kulturális és Sport Bizottság javaslatát a Bizottság elnöke a Közgyűlés ülésén szóban terjeszti elő.

Kérem a Tisztelt Közgyűlést, hogy az előterjesztést megtárgyalni, és az igazgatóhelyettes vonatkozásában álláspontját kialakítani szíveskedjék.

**Szombathely, 2013. szeptember „ ”**

 **/: Dr. Puskás Tivadar :/**

**HATÁROZATI JAVASLAT**

**…./2013. (IX. 26.) Kgy. számú határozat**

Szombathely Megyei Jogú Város Közgyűlése egyetért azzal, hogy a Savaria Megyei Hatókörű Városi Múzeum általános múzeumigazgató-helyettesi feladatait 2013. október 1. napjától öt éves határozott időre ………………………… lássa el.

**Felelős:** Dr. Puskás Tivadar polgármester

 Lazáry Viktor alpolgármester

 (A végrehajtás előkészítéséért:

Dr. Károlyi Ákos osztályvezetői feladatot ellátó aljegyző)

**Határidő:** azonnal